CELEX: 62017CB0440
Language: el
Date: 2018-06-14 00:00:00
Title: Υπόθεση C-440/17: Διάταξη του Δικαστηρίου (έκτο τμήμα) της 14ης Ιουνίου 2018 [αίτηση του Finanzgericht Köln (Γερμανία) για την έκδοση προδικαστικής αποφάσεως] — GS κατά Bundeszentralamt für Steuern (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Άμεση φορολογία — Ελευθερία εγκαταστάσεως — Οδηγία 2011/96/ΕΕ — Άρθρο 1, παράγραφος 2 — Μητρική εταιρία — Χαρτοφυλάκιο — Παρακράτηση στην πηγή των διανεμόμενων κερδών σε αλλοδαπή μητρική εταιρία χαρτοφυλακίου — Απαλλαγή — Φοροδιαφυγή, φοροαποφυγή και φορολογικές καταχρήσεις — Τεκμήριο)

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/24
            
         
      Διάταξη του Δικαστηρίου (έκτο τμήμα) της 14ης Ιουνίου 2018 [αίτηση του Finanzgericht Köln (Γερμανία) για την έκδοση προδικαστικής αποφάσεως] — GS κατά Bundeszentralamt für Steuern
      (Υπόθεση C-440/17) (1)
      
      ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Άμεση φορολογία - Ελευθερία εγκαταστάσεως - Οδηγία 2011/96/ΕΕ - Άρθρο 1, παράγραφος 2 - Μητρική εταιρία - Χαρτοφυλάκιο - Παρακράτηση στην πηγή των διανεμόμενων κερδών σε αλλοδαπή μητρική εταιρία χαρτοφυλακίου - Απαλλαγή - Φοροδιαφυγή, φοροαποφυγή και φορολογικές καταχρήσεις - Τεκμήριο))
      (2018/C 328/30)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Köln
      
         Διάδικοι στην υπόθεση της κύριας δίκης
      
      GS
      
         κατά
      
      Bundeszentralamt für Steuern
      
         Διατακτικό
      
      Το άρθρο 1, παράγραφος 2, της οδηγίας 2011/96/ΕΕ του Συμβουλίου, της 30ής Νοεμβρίου 2011, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών, όπως τροποποιήθηκε με την οδηγία 2013/13/ΕΕ του Συμβουλίου, της 13ης Μαΐου 2013, και το άρθρο 49 ΣΛΕΕ έχουν την έννοια ότι δεν επιτρέπουν φορολογική νομοθεσία κράτους μέλους όπως αυτή της υποθέσεως της κύριας δίκης, η οποία προβλέπει παρακράτηση στην πηγή για τα μερίσματα που καταβάλλει ημεδαπή θυγατρική στην αλλοδαπή μητρική της εταιρία, αλλά αποκλείει το δικαίωμα της τελευταίας προς επιστροφή ή εξαίρεση των παρακρατηθέντων στην πηγή, εφόσον, αφενός, έχουν συμμετοχές στη μητρική εταιρία πρόσωπα τα οποία δεν θα δικαιούνταν τέτοια επιστροφή ή εξαίρεση αν εισέπρατταν απευθείας τα μερίσματα της θυγατρικής, ενώ τα ακαθάριστα έσοδα της μητρικής εταιρίας για το αντίστοιχο οικονομικό έτος δεν προέρχονται από δική της οικονομική δραστηριότητα, και αφετέρου, πληρούται η μία εκ των δύο προϋποθέσεων που θέτει η εν λόγω εθνική νομοθεσία, δηλαδή είτε δεν συντρέχουν οικονομικοί ή άλλοι σημαντικοί λόγοι οι οποίοι να δικαιολογούν τη μεσολάβηση της μητρικής εταιρίας, είτε αυτή δεν συμμετέχει στις εν γένει οικονομικές συναλλαγές με την άσκηση επιχειρηματικής δραστηριότητας προσαρμοσμένης στον εταιρικό της σκοπό, χωρίς να λαμβάνονται υπόψη τα οργανωτικά, οικονομική ή άλλα σημαντικά χαρακτηριστικά των επιχειρήσεων που συνδέονται με τη μητρική εταιρία.
      
         (1)  ΕΕ C 374 της 6.11.2017.